1960 — 80 йй . Башҡорт драма театрының иң төп актёрҙарының береһе була : Закир ( М.Ғафуриҙың “ Ҡара йөҙҙәр ” повесы буйынса Ғ.Әмири һәм В.Ғ.Ғәлимовтың шул уҡ исемле инсценировкаһы ) , Аҡйегет ( “ Ай тотолған төндә ” ) , Прометей ( “ Ташлама утты , Прометей ! ” ; икеһе лә — М.Кәрим ) , Байымов ( “ Ун өсөнсө председатель ” А.Х.Абдуллин ) һ.б.ролдәрҙе башҡара . Урыҫ классик һәм сит ил драматургияһы геройҙарының ҡатмарлы характерҙарын тыуҙырған ваҡытта юғары профессионализмы һәм образдарҙы үҙенсә кәүҙәләндереү оҫталығы асыла : Протасов ( “ Тере мәйет ” — “ Живой труп ” ) , Никита ( “ Ҡараңғылыҡ хөкөм һөргәндә ” — “ Власть тьмы ” ; икеһе лә — Л.Н.Толстой ) , Треплев ( “ Аҡсарлаҡ ” — “ Чайка ” ) , Иванов ( “ Ивановтың фажиғәһе ” — “ Иванов ” ; икеһе лә — А.П.Чехов ) , Фёдор Таланов ( “ Ябырылыу ” — “ Нашествие ” , Л.М.Леонов ) , Макбет ( У.Шекспирҙың шул уҡ исемле трагедияһы ) һ.б.